SAMTEL ส่องกำไรกลับมาผงาดปี 59แนะนำซื้อเป้า 22 บ. ชูอัพไซด์ 29%
SAMTEL คงคำแนะนำซื้อจุดสำคัญคือ แม้ปีนี้คาดการณ์กำไรสุทธิลดลง 27% แต่ปี 59 จะกลับมาเติบโตถึง 90% เทียบช่วงเดียวกันของปีก่อนประเมินราคาพื้นฐานไว้ที่ 22.00 บาท ด้วย P/E ปี 59 ที่ 14 เท่า ซึ่งใกล้กับค่าเฉลี่ยย้อนหลังเป็นเวลา 5 ปี ที่ระดับ 14.5 เท่า ราคาปิดยังมีส่วนเพิ่มเทียบกับราคาพื้นฐานได้อีกถึง 29%
26 พ.ย. 2558

บล.ดีบีเอสฯ ระบุในบทวิเคราะห์ (26 พ.ย.) ว่า บริษัท สามารถเทลคอม จำกัด (มหาชน) หรือ SAMTEL คงคำแนะนำซื้อจุดสำคัญคือ แม้ปีนี้คาดการณ์กำไรสุทธิลดลง 27% แต่ปี 59 จะกลับมาเติบโตถึง 90% เทียบช่วงเดียวกันของปีก่อนประเมินราคาพื้นฐานไว้ที่ 22.00 บาท ด้วย P/E ปี 59 ที่ 14 เท่า ซึ่งใกล้กับค่าเฉลี่ยย้อนหลังเป็นเวลา 5 ปี ที่ระดับ 14.5 เท่า ราคาปิดยังมีส่วนเพิ่มเทียบกับราคาพื้นฐานได้อีกถึง 29%
SAMTEL เป็นผู้นำตลาดงานรับเหมาประเภท ICT ในประเทศไทย ด้วยส่วนครองตลาดประมาณ 40% มีประวัติผลการดำเนินงานที่ดี นั่นคือ อัตราการเติบโต CAGR ของกำไรระหว่างปี 2551-2556 ที่ 50%
กลับมาลงนามในสัญญาใหม่ๆได้มากตั้งแต่ไตรมาส3/58 ถึง 4.5 พันล้านบาท เพิ่มขึ้นอย่างมากจากไตรมาส 1/58 และไตรมาส 2/58 ที่ 533 ล้านบาท และ 1.4 พันล้านบาท ตามลำดับ ทั้งนี้บริษัทตั้งเป้าว่าจะลงนามในสัญญาได้อีก 3.8 พันล้านบาทในไตรมาส 4/58 เมื่อไม่รวมโครงการ Digital APCO แต่กระนั้นก็ตามคาดว่ารายได้ปีนี้จะเป็นเพียง 5.7 พันล้านบาท ซึ่งลดลง 14% เทียบช่วงเดียวกันของปีก่อนและกำไรสุทธิลดลง 27% เป็น 513 ล้านบาท
ซึ่งมีผลส่วนใหญ่มาจากการลงนามในสัญญาที่น้อยในงวดครึ่งแรกปี 58 แต่รายได้ในปี 59 คาดว่าจะเพิ่มขึ้นถึง 10 พันล้านบาท (+76%) และกำไรสุทธิ 972 ล้านบาท (+90%) โดยรายได้มาจาก APCO (คาดว่าโครงการ APCO จะผ่านการอนุมัติจาก ครม.ได้ในงวดไตรมาส 1/59) ถึง 3.3 พันล้านบาท และ APPS อีก 590 ล้านบาท